# **Normalvedtekter for håndverkerlag**

§1

Norske Husflidhåndverkere i er en organisert gruppe av husflidhåndverkere

i Norges Husflidslag fra fylke/region.

## §2

Laget er medlem av Norges Husflidslag og forpliktes av Norges Husflidslags vedtekter.

## §3 Formål

Laget har som formål å medvirke til kompetanseutvikling og samarbeid mellom medlemmene i Norske Husflidhåndverkere.

## §4 Virksomhet

Målet søkes nådd ved:

4.1 å arbeide for å arrangere felles møteplasser for medlemmene.

4.2 å medvirke til at det arrangeres kurs og fagdager i regionen.

4.3 å engasjere medlemmene til deltagelse i demokratiske prosesser i organisasjonen.

## §5 Medlemskap

Medlemskapet i kategorien Norske Husflidhåndverkere er åpent for juryerte håndverkere og håndverkere med opptak på bakgrunn av svennebrev, tilsvarende utdanning, eller høyere håndverksutdanning. Opptak gjøres etter kriterier vedtatt av Norges Husflidslag sitt styre.

## §6 Arbeidsår

Lagets arbeids- og regnskapsår følger kalenderåret.

## §7 Årsmøtet

7.1 Årsmøtet er lagets øverste myndighet og holdes hvert år innen utgangen av mars.

7.2 Årsmøtet innkalles med minst 4 ukers varsel.

7.3 Ekstraordinært årsmøte innkalles med vanlig varsel når styret finner det nødvendig eller når minst 1/3 av medlemmene skriftlig krever det. Ekstraordinært årsmøte behandler bare de saker som er nevnt i innkallingen.

## §8 Dagsorden for årsmøtet

Styret fastsetter dagsorden for årsmøtet. Den skal omfatte:

1. Valg av møteleder
2. Valg av to medlemmer til å underskrive protokoll
3. Årsmelding
4. Revidert regnskap
5. Arbeidsplan og budsjett for kommende år
6. Fastsetting av neste års kontingent
7. Andre saker som kommer inn under vedtektene.
8. Valg

På årsmøtet behandles bare de saker som er nevnt i innkallingen.

## §9 Valg

9.1 Det skal velges

1. leder
2. 2 – 4 styremedlemmer
3. 1 – 2 varamedlemmer til styret - revisor
4. 3 medlemmer til valgkomité for neste årsmøte
5. 1 utsending til landsmøtet i Norges Husflidslag med varautsending.

9.2 For å ansees valgt, må en kandidat ha oppnådd mer enn halvparten av de avgitte stemmer. Blanke stemmer teller med. Oppnår ingen dette ved første valg, holdes omvalg mellom de to som har fått flest stemmer. Står stemmene likt, avgjøres valget ved loddtrekning.

9.3 Valget skal være skriftlig hvis minst ett av medlemmene krever det.

## §10 Styrets sammensetning

10.1 Lagets styre består av leder og 2 – 4 styremedlemmer.

10.2 Leder velges hvert år ved særskilt valg. Andre styremedlemmer velges for 2 år av gangen. Hvert år går halvparten av styremedlemmene ut, første gang ved loddtrekning. 10.3 Styret konstituerer seg selv.

## §11 Styrets arbeid

11.1 Styret skal lede arbeidet i samsvar med lagets vedtekter og årsmøtets vedtak.

11.2 Styret kan sette ned særlig utvalg og engasjere leiet arbeidshjelp.

11.3 Det skal føres protokoll/referat fra styremøtene.

## §12 Vedtektsendringer

12.1 Forslag til vedtektsendringer må sendes styret skriftlig innen 1. desember året før.

12.2 Vedtekter eller vedtektsendringer utover disse normalvedtektene skal godkjennes av styret i Norges Husflidslag.

## §13 Utmeldelse av Norges Husflidslag

13.1 Vedtak om utmeldelse av Norges Husflidslag kan bare bli gjort på ordinært årsmøte med 3/4 av de avgitte stemmer.

## §14 Oppløsning

14.1 Vedtak om oppløsning av laget kan bare bli gjort på ordinært årsmøte med 3/4 av de avgitte stemmer.

14.2 Dersom laget blir oppløst, skal eiendeler laget måtte ha, gå til fremme av husflid i fylket/regionen.